CELEX: 32017R1899
Language: hu
Date: 2017-10-18 00:00:00
Title: A Bizottság (EU) 2017/1899 végrehajtási rendelete (2017. október 18.) egyes elnevezéseknek a hagyományos különleges termékek nyilvántartásába történő bejegyzéséről (Tradiční Lovecký salám/Tradičná Lovecká saláma [HKT] és Tradiční Špekáčky/Tradičné Špekačky [HKT])

19.10.2017   
            
            
               HU
            
            
               Az Európai Unió Hivatalos Lapja
            
            
               L 269/5
            
         A BIZOTTSÁG (EU) 2017/1899 VÉGREHAJTÁSI RENDELETE
   (2017. október 18.)
   egyes elnevezéseknek a hagyományos különleges termékek nyilvántartásába történő bejegyzéséről (Tradiční Lovecký salám/Tradičná Lovecká saláma [HKT] és Tradiční Špekáčky/Tradičné Špekačky [HKT])
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 26. cikkére és 52. cikkének (2) bekezdésére,
   mivel:
   
               (1)
            
            
               A Cseh Köztársaság az 1151/2012/EU rendelet 26. cikkének megfelelően benyújtotta a Bizottsághoz a „Tradiční Lovecký salám”/„Tradičná Lovecká saláma” és a „Tradiční Špekáčky”/„Tradičné Špekačky” elnevezéseket abból a célból, hogy azok bejegyzésre kerülhessenek a hagyományos különleges termékek 1151/2012/EU rendelet 22. cikke szerinti nyilvántartásába, az elnevezések kizárólagos használatának fenntartása mellett.
            
         
               (2)
            
            
               A „Lovecký salám”/„Lovecká saláma” és a „Špekáčky”/„Špekačky” elnevezések korábban az 509/2006/EK tanácsi rendelet (2) 13. cikke (1) bekezdésének megfelelően – az elnevezés kizárólagos használatának fenntartása nélkül – hagyományos különleges termékként bejegyzésre kerültek (3).
            
         
               (3)
            
            
               Az 1151/2012/EU rendelet 26. cikke (1) bekezdésének második albekezdésében hivatkozott nemzeti felszólalási eljárást követően a „Lovecký salám”/„Lovecká saláma” elnevezések a „Tradiční” és „Tradičná” kifejezésekkel, a „Špekáčky”/„Špekačky” elnevezések a „Tradiční” és „Tradičné” kifejezésekkel egészültek ki. Ezek a kiegészítő kifejezések a termékek hagyományos és sajátos jellegét jelzik, az 1151/2012/EU rendelet 26. cikke (1) bekezdése harmadik albekezdésének megfelelően.
            
         
               (4)
            
            
               A Bizottság megvizsgálta a „Tradiční Lovecký salám”/„Tradičná Lovecká saláma”, illetve a „Tradiční Špekáčky”/„Tradičné Špekačky” elnevezések bejegyzésére irányuló kérelmet, majd azt követően közzétette az Európai Unió Hivatalos Lapjában
                   (4).
            
         
               (5)
            
            
               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Tradiční Lovecký salám”/„Tradičná Lovecká saláma” és a „Tradiční Špekáčky”/„Tradičné Špekačky” elnevezéseket be kell jegyezni, az elnevezések kizárólagos használatának fenntartása mellett,
            
         ELFOGADTA EZT A RENDELETET:
   1. cikk
   A „Tradiční Lovecký salám”/„Tradičná Lovecká saláma” (HKT) és a „Tradiční Špekáčky”/„Tradičné Špekačky” (HKT) elnevezések bejegyzésre kerülnek, az elnevezések kizárólagos használatának fenntartása mellett.
   A „Lovecký salám”/„Lovecká saláma” HKT és a „Špekáčky”/„Špekačky” HKT termékleírása a „Tradiční Lovecký salám”/„Tradičná Lovecká saláma” HKT és a „Tradiční Špekáčky”/„Tradičné Špekačky” HKT 1151/2012/EU rendelet 19. cikke szerinti termékleírásának minősül, az elnevezések kizárólagos használatának fenntartása mellett.
   Az első albekezdésben említett elnevezések a 668/2014/EU bizottsági végrehajtási rendelet (5) XI. mellékletének 1.2. osztályába – Húsipari termékek (főzve, sózva, füstölve stb.) – tartozó termékeket jelölnek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 18-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., .12.14., 1. o.
   
   
      (2)  A Tanács 509/2006/EK rendelete (2006. március 20.) a hagyományos különleges terméknek minősülő mezőgazdasági termékekről és élelmiszerekről (HL L 93., 2006.3.31., 1. o.). A rendeletet az 1151/2012/EU rendelet hatályon kívül helyezte és annak helyébe lépett.
   
      (3)  A Bizottság 160/2011/EU rendelete (2011. február 21.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről („Lovecký salám”/„Lovecká saláma” [HKT]) (HL L 47., 2011.2.22., 7. o.).
   A Bizottság 158/2011/EU rendelete (2011. február 21.) egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [„Špekáčky”/„Špekačky” (HKT)] (HL L 47., 2011.2.22., 3. o.).
   
      (4)  HL C 167., 2016.5.11., 21. o.
   
   
      (5)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).